google/wiki40b huggingface dataset:
Παγκόσμιο Κύπελλο Ποδοσφαίρου Ενόπλων 1950

Το 5ο Παγκόσμιο Στρατιωτικό Πρωτάθλημα ποδοσφαίρου ή "πρωτάθλημα ΣΙΣΜ", όπως είναι γνωστό στην Ελλάδα από τα αρχικά CISM: Conseil International du Sport Militair, του "Διεθνούς Συμβουλίου Στρατιωτικού Αθλητισμού", διοργανώθηκε το 1950, με συμμετοχή 7 κρατών. Η τελική φάση διεξήχθη στη Χάγη της Ολλανδίας τον Ιούνιο του 1950. Νικήτρια αναδείχθηκε η Εθνική Ενόπλων της Ιταλίας.

Σύστημα διεξαγωγής

Στην προκριματική φάση οι ομάδες αγωνίστηκαν σε διπλούς αγώνες νοκ-άουτ. Στην τελική φάση προκρίθηκαν τέσσερις ομάδες, οι οποίες αγωνίστηκαν στους ημιτελικούς. Οι δύο νικήτριες έπαιξαν στον τελικό και οι ηττημένες για την τρίτη θέση. Στις περιπτώσεις ισοπαλίας, κριτήριο πρόκρισης αποτέλεσε ο αριθμός των κόρνερ που κέρδισε η κάθε ομάδα, ένα κριτήριο που εφαρμόστηκε για πολλά χρόνια στη συγκεκριμένη διοργάνωση, με τη λογική ότι η ομάδα που κέρδιζε πιο πολλά κόρνερ ήταν πιο επιθετική.
Παγκόσμιο πρωτάθλημα Φόρμουλα 1 (2018)

Αλλαγές στο Πρόγραμμα

Το Γαλλικό Γκράν Πρι θα διεξαχθεί ξανά για πρώτη φορά μετά από το 2008 στην πίστα Paul Ricard
Αγλαντζιά

Τοποθεσία

Στα βόρεια συνορεύει με τον Δήμο Λευκωσίας, στα ανατολικά με την Τύμβου, στα νότια με το Γέρι, στα νοτιοδυτικά με τα Λατσιά και στα δυτικά με τον Στρόβολο.

Ιστορία

Σύμφωνα με αρχαιολογικά ευρήματα, η περιοχή της Αγλαντζιάς κατοικείτο από την τέταρτη χιλιετία προ Χριστού, δηλαδή από την Εποχή του Χαλκού.
Την περίοδο της Φραγκοκρατίας στην περιοχή βρισκόταν ο οικισμός Λευκομιάτης. Την εποχή της Τουρκοκρατίας ο οικισμός της Αγλαντζιάς ξεκίνησε να παρακμάζει. 
Κατά την τουρκική εισβολή του 1974 ο τουρκικός στρατός κατέλαβε το 45% της διοικητής έκτασης της Αγλαντζιάς.

Δημαρχείο

Τον Μάιο του 1986 η Αγλαντζιά μετεξελίχθηκε σε δήμο, έπειτα από δημοψήφισμα. Πρώτος δήμαρχος εκλέγηκε ο Ανδρέας Πέτρου, ο οποίος παρέμεινε στη θέση του, έπειτα από επανεκλογές του, έως το 2011. Ακολούθησε ο Κώστας Κόρτας το 2012 και το 2017 ο Χαράλαμπος Πετρίδης.

Αθλητικά σωματεία και αθλητικές εγκαταστάσεις

Στην Αγλατζιάς εδρεύει ο Άτλας Αγλαντζιάς, η Ανατολή Αγλαντζιάς, ο Όλυμπος Αγλαντζιάς και ο Σταυραετός Πλατύ Αγλαντζιάς.

Διάφορα

Στον Δήμο Αγλαντζιάς βρίσκεται το Πανεπιστήμιο Κύπρου, μέρος του Γενικού Νοσοκομείου Λευκωσίας, το Δάσος Ακαδημίας και το Εθνικό Δασικό Πάρκο Αθαλάσσας.
.sz

.sz είναι ο top-level domain κωδικός για το Εσουατίνι (πρώην Σουαζιλάνδη) στο Διαδίκτυο. 
Δείτε επίσης: Κατάλογος top-level domains.
Αλέξιος Δούκας Φιλανθρωπηνός

Βιογραφία

Θα ήταν γιος ενός Φιλανθρωπινού και μίας Δούκαινας. Είναι το πρώτο σημαντικό μέλος των Φιλανθρωπηνών. Πρώτα εμφανίζεται στην Ιστορία του Γεωργίου Ακροπολίτη το φθινόπωρο του 1255 ως στρατιωτικός διοικητής της Οχρίδος, ίσως δούκας (κυβερνήτης) του θέματος εκεί, κατά τους πολέμους του Θεοδώρου Β΄ Βατάτζη (1254-58) εναντίον των Βουλγάρων.
Καθ' όλη τη δεκαετία του 1260 έφερε τον τίτλο του πρωτοστράτορος. Θεωρητικά έπρεπε να είναι υπό τον μεγάλο δούκα (ναύαρχο) Μιχαήλ Λάσκαρη, αλλά ο τελευταίος ήταν γηραιός και ασταθής, έτσι ο Αλέξιος εξασκούσε στην πράξη τη διοίκηση του Ρωμαϊκού στόλου. Το 1262 και το 1263, αμέσως μετά την ανακατάληψη της Κωνσταντινούπολης από τους Λατίνους, ο Μιχαήλ Η΄ τον έστειλε να κάνει επιδρομές στις Λατινικές κατοχές του Αιγαίου. Αυτή ήταν η πρώτη μεγάλη αποστολή, που έκανε ο Μιχαήλ Η΄ με το πρόσφατα αυξημένο και αναδιοργανωμένο ναυτικό του. Τον στόλο του Φιλανθρωπηνού χειριζόταν τα νέα σώματα, που αποτελούσαν οι γασμούλοι (ναύτες) και οι προσαλέντες (κωπηλάτες). Οι Ρωμαίοι επέδραμαν και λεηλάτησαν την Πάρο, τη Νάξο, την Κέα· επίσης την Κάρυστο και τους Ωρεούς στο Νεγκροπόντε (Εύβοια). Έπειτα έπλευσαν νότια στη Μονεμβασία και αποβίβασαν στρατό εναντίον του πριγκιπάτου της Αχαΐας.
Το 1270 ήταν μάλλον ο Αλέξιος στρατηγός του σώματος, που αποβιβάστηκε στη Μονεμβασία και που τα επόμενα έτη επιχειρούσε στον Μωρέα εναντίον της Αχαΐας. Και οι δύο πλευρές απέφευγαν την απευθείας σύρραξη, φοβούμενοι μία μεγάλη ήττα. Αντ' αυτού επέδραμαν με σκοπό τη λαφυραγώγηση και ερήμωση της εχθρικής περιοχής. Στις αρχές της δεκαετίας του 1270 ο Φιλανθρωπηνός οδήγησε το στόλο του αρκετές φορές εναντίον των Λατίνων, υποστηρίζοντας τον Λικάριο στο Νεγκροπόντε,  υποτελή του Αυτοκράτορα. Συνέπραξε στη μεγάλη νίκη της ναυμαχίας της Δημητριάδος (Βόλου), όπου τραυματίστηκε σοβαρά. Για την επιτυχία του ανήλθε στο βαθμό του μεγάλου δουκός (ναυάρχου), θέση που ήταν κενή μετά την αποβίωση του Μιχαήλ Λάσκαρη.
Περί το 1275 απεβίωσε και τον διαδέχθηκε σύντομα μετά ο Λικάριος της Εύβοιας.
Η Σιδηρά Κυρία

Κριτική αποδοχή

Οι πρώτες κριτικές επαίνεσαν την ερμηνεία της Στριπ. Ο Κέβιν Μάερ της εφημερίδας The Times είπε ότι "η Στριπ βρήκε τη γυναίκα μέσα στην καρικατούρα". Ο Ντέιβιντ Γκρίτεν της εφημερίδας The Telegraph σχολίασε: "Τα βραβεία θα πρέπει να έρχονται προς το δρόμο της Στριπ, η ιδιοφυΐα της επισκιάζει την ίδια την ταινία". Ο Ζαν Μπρουκς της The Guardian είπε ότι η ερμηνεία της Στριπ "είναι εκπληκτική και αψεγάδιαστη". O Ρίτσαρντ Κόρλις του περιοδικού Time ονόμασε την ερμηνεία της Στριπ ως μία από τις καλύτερες ερμηνείες του 2011.

Box office

Με προϋπολογισμό 13.000.000 δολάρια, η ταινία έκανε άνοιγμα τριημέρου στην 27η θέση με 220.400 δολάρια. Συνολικά απέφερε 30 εκατομμύρια δολάρια στο αμερικανικό box office και 84,9 εκατομμύρια δολάρια στον υπόλοιπο κόσμο. Παγκοσμίως συγκέντρωσε 114,9 εκατομμύρια δολάρια.
Διαιτολογία

Διαιτολογία είναι η επιστήμη που πραγματεύεται την ανθρώπινη διατροφή. Συγκεκριμένα εξετάζει τους κανόνες της σωστής διατροφής και το πώς αυτοί σχετίζονται με τη λειτουργία του ανθρώπινου οργανισμού σε φυσιολογικά πλαίσια. Οι κανόνες αυτοί αφορούν τις ουσίες και τον τρόπο πρόσληψης της τροφής, πχ το είδος και τον χρόνο των γευμάτων. Η διαιτολογία επεκτείνεται και στη μελέτη της σύνδεσης της διατροφής με την ανθρώπινη συμπεριφορά.
Διεθνείς σχέσεις της Ελλάδας

Αντιπροσώπευση

Η Ελλάδα έχει διπλωματικές σχέσεις με σχεδόν όλες τις χώρες στον κόσμο όπως φαίνεται στον παρακάτω χάρτη:
Αιμιλία Καραβία

Βιογραφικά στοιχεία

Πατέρας της ήταν ο Μάρκος Καραβίας. Είχε στενή σχέση με την ηθοποιό Ελένη Παπαδάκη, η οποία σκοτώθηκε κατά τα Δεκεμβριανά.
Ήταν η πρώτη Ελληνίδα επαγγελματίας δημοσιογράφος (ξεκινώντας το 1914 με την εφημερίδα "Νέα Ελλάς") και το πρώτο της ρεπορτάζ ήταν για την είσοδο του ελληνικού στρατού στη Θεσσαλονίκη. Συνεργάστηκε με πολλές εφημερίδες, όπως "Ελεύθερον Βήμα", "Βραδυνή", "Αθηναϊκά Νέα", "Πολιτεία", "Πρωία" κ. ά.
Κηδεύτηκε στις 21 Ιουλίου 1987 στο νεκροταφείο Ζωγράφου.
Νησιά Γκαλίτ

Ιστορία

Τα νησιά έχουν κατοικηθεί Φοίνικες, Ρωμαίους και Ισπανούς, αποτέλεσε ενδιάμεσο σταθμό για τους Καρθεγένιους, ενώ στο παρελθόν από Τυνήσιους, Σικελούς και κατοίκους από τη Σαρδηνία, κάτι που μπορεί να εξηγεί την προέλευση των ιταλικών ονομάτων των νησιών.  Την παρουσία αυτών που πέρασαν από το νησί μαρτυρούν  Καρδηδονιακές ταφές, ρωμαϊκά κτήρια, εγκαταλελειμμένες σπηλιές και λατομία, που βρίσκονται στους πρόποδες της κορυφής Πιτόν ντε λ’ Εστ στη Γκαλίτ. 
Έχουν γίνει εικασίες ότι η Γκαλίτ μπορεί να είναι η αρχαία Εύβοια, που μέχρι τους ρωμαϊκούς χρόνους είχε το όνομα Καλάθη (στα λατινικά Galata)
Το 1628 το νησί Γκαλίτ μάλλον κατείχε ένας τυχοδιώκτης Κορσικής καταγωγής, ο Sanson Napoléon, κατόπιν είχε αποδοθεί ως φέουδο στον Λουδοβίκο Α΄ της Ισπανίας όταν ήταν ινφάντε, ενώ στα τέλη του 19ου αιώνα ήρθαν από την Ιταλία Ναπολιτάνοι, οικογένειες Ντάρκο, Βιτιέλλο και Ματσέλλα (Darco, Vitiello, Mazella).

Κατοίκηση

.
Κατά το 18ο αιώνα το νησί είχε πολλά κοπάδια, και οι πολλοί του κάτοικοι ασχολούνταν με το μαλλί από αυτά, είτε ήταν σφουγγαράδες
Στις αρχές του 20ου αιώνα στα νησιά Γκαλίτ υπήρχε «αναρχική» κοινότητα περίπου 100 ατόμων, αποτέλεσμα πειραματισμών για τη δημιουργία ελεύθερου κοινοβίου από άτομα αναρχικής ιδεολογίας, ενώ μόνιμο πληθυσμό απέκτησε με τη δημιουργία στην Τυνησία Γαλλικού προτεκτοράτου, και το 1906 κατοικούσαν στο μεγαλύτερο νησί 174 κάτοικοι, 67 Γάλλοι και 107 Ιταλοί.
Από το 1952 ως το 1954 ως το οι γαλλικές αρχές είχαν εξορίσει στη Γκαλίτ τον Χαμπίμπ Μπουργκίμπα, μέλλοντα πρώτο πρόεδρο της Τυνησίας
Το νησί «εκκενώθηκε» το 1964 με την κρατικοποίηση των γεωργικών γαιών που κατείχαν ξένοι, ενώ μέχρι τότε ζούσαν εκεί περίπου 200 άτομα. Σήμερα στη Γκαλιτόν υπάρχει φάρος και μετεωρολογικός σταθμός, ενώ στη Γκαλίτ καμιά δεκαριά σπίτια για την Εθνοφρουρά και το στρατό

Πανίδα και χλωρίδα

Τη Γκαλίτ έχουν σίγουρα επισκεφτεί από την αρχαιότητα αλιείς κοραλλιών, ενώ Γάλλοι, Πιζανοί και Γενουάτες επισκέφτηκαν επίσης τα νησιά για την αλίευση κοραλλιών, που αποτελούν και σήμερα μέρος του θαλάσσιου πλούτου των νησιών. 
Η περιοχή έχε μεγάλη ποικιλομορφία σε ψάρια και οστρακοειδή, η υπεραλίευση των οποίων όμως στο παρελθόν έχει επιφέρει επιπτώσεις στους πληθυσμούς τους.
Αποτελεί προστατευμένη περιοχή ως φυσικό καταφύγιο από το 1980, και το ψάρεμα έχει απαγορευτεί από τότε σε απόσταση 3,5 χιλιομέτρων γύρω από τα νησιά. Φιλοξενεί πολλά είδη θαλάσσιας πανίδας και χλωρίδας, κάποια από τα οποία είναι προστατευόμενα και απειλούμενα είδη, όπως η Μεσογειακή φώκια και το Μαυροπετρίτη, όπου μια έρευνα το 1999 βρήκε 180 ενήλικα πουλιά στα νησιά Γκαλίτ, στα οποία μαζί με δύο τα μικρά νησάκια Φρατέλλι αποτελούν τα μόνα μέρη στην Τυνησία όπου απαντάται το σπάνιο αυτό είδος πουλιού
Γυμνοί στο δρόμο

Πληροφορίες

Η ταινία έκανε πρεμιέρα στις 24 Μαρτίου 1969, κόβοντας 335.054 εισιτήρια, και αποτελεί την κινηματογραφική μεταφορά του θεατρικού έργου του Ιάκωβου Καμπανέλλη «Η Γειτονιά των Αγγέλων», το οποίο είχε ανέβει αρχικά στο θέατρο, το 1963, από την Τζένη Καρέζη και τον Νίκο Κούρκουλο. Τη σκηνογραφία επιμελήθηκε ο Μάρκος Ζέρβας, τις χορογραφίες ο Βαγγέλης Σειλινός, ενώ η Μαρινέλλα και ο Νίκος Κούρκουλος ερμηνεύουν τέσσερα τραγούδια («Αστέρι στο παράθυρο», «Δυο αδέλφια», «Μην πιεις νερό», «Τα ρολόγια») σε μουσική Σταύρου Ξαρχάκου.
NGC 3132

Το NGC 3132 (γνωστό και ως νότιο δακτυλιοειδές νεφέλωμα ή Caldwell 74) είναι πλανητικό νεφέλωμα στον αστερισμό Ιστία. Απέχει περίπου 2.000 έτη φωτός, η διάμετρός του υπολογίζεται σε 0,4 έτη φωτός. και έχει φαινόμενο μέγεθος +9,2. Το ανακάλυψε ο Τζων Χέρσελ (John Herschel) το 1835.
Φωτογραφίες του NGC 3132 αποκαλύπτουν δύο αστέρια κοντά μέσα στη νεφελότητα, ένα 10ου μεγέθους και ένα άλλο 16ου. Το αστέρι που δημιούργησε το νεφέλωμα είναι το πιο αχνό και είναι ένας λευκός νάνος, με θερμοκρασία επιφάνειας 100.000 Κ. Η ακτινοβολία από το αστέρι ιονίζει τα άτομα του νεφελώματος, με αποτέλεσμα αυτά να φθορίζουν.
Δήμος Αναστασιάδης

Δισκογραφία

Το καλοκαίρι του 2008 θα κυκλοφορήσει το πρώτο του CD single με τίτλο "Δήμος Αναστασιάδης" και 3 μήνες αργότερα θα κυκλοφορήσει το ολοκληρωμένο του album "3 Λάθη" το οποίο περιέχει 13 τραγούδια και κυκλοφορεί από την εταιρεία Warner music Greece. Το επόμενο του album  θα κυκλοφορήσει το 2010 με τίτλο "Αντίθετη Τροχιά" από την εταιρία Universal music Greece και θα περιέχει 10 τραγούδια. Το Μάη του 2012 θα βγάλει και το τρίτο του album  με τίτλο "Άλλος Εγώ" το οποίο περιέχει 11 τραγούδια και πάλι από τη Universal music Greece. Το τέταρτο και τελευταίο του μέχρι στιγμής album του θα κυκλοφορήσει από την Cobalt music το 2014 με τίτλο "Ίδια μάτια" και συμπεριλαμβάνονται σε αυτό 11 τραγούδια. Από το 2008 που έχει μπει για τα καλά στη μουσική βιομηχανία έχει εμφανιστεί σε πάρα πολλά νυχτερινά μαγαζιά και έχει συνεργαστεί με πάρα πολλούς καλλιτέχνες όπως το Γιάννη Κότσιρα, Λάκη Παπαδόπουλο, Ελεωνόρα Ζουγανέλη, Στέλιο Ρόκκο και Κώστα Τουρνά. Μάλιστα το σχήμα στο οποίο συμμετείχε με την Ελεωνόρα Ζουγανέλη σημείωσε σε 60 παραστάσεις sold out και έτσι οι συναυλίες συνεχίστηκαν στη Θεσσαλονίκη αλλά και στην υπόλοιπη Ελλάδα.
Βουλευτικές εκλογές στο Κουβέιτ (2016)

Πρόωρες γενικές εκλογές διεξήχθησαν στο Κουβέιτ στις 26 Νοεμβρίου 2016. Των εκλογών προηγήθηκε η διάλυση του κοινοβουλίου που είχε αναδειχθεί μετά τις εκλογές του 2013 από τον εμίρη Σαμπάχ αλ-Άχμαντ αλ-Τζαμπρ αλ-Σαμπάχ τον Οκτώβριο του 2016. Με βάση το σύνταγμα, οι εκλογές θα πρέπει να διεξάγονται σε διάστημα εντός δύο μηνών. Οι υποψήφιοι της αντιπολίτευσης κέρδισαν τις 24 από τις συνολικά 50 έδρες στην Εθνοσυνέλευση. Η συμμετοχή των ψηφοφόρων στις εκλογές ήταν γύρω στο 70 τοις εκατό.

Εκλογικό σύστημα

Τα 50 αιρετά μέλη της εθνοσυνέλευσης εξελέγησαν σε πέντε δεκαεδρικές περιφέρειες με τη μέθοδο της ενιαίας μη μετατρέψιμης ψήφου.

Αποτελέσματα

Οι Σαλαφιστές της αντιπολίτευσης και οι Αδερφοί Μουσουλμάνοι κέρδισαν περίπου τις μισές από τις 24 έδρες από εκείνες που κέρδισε η αντιπολίτευση, ενώ η σιιτική μειονότητα μείωσε τις έδρες της από 9 σε έξι. Εξελέγη μία γυναίκα, με γύρω στους 20 από τους συνολικά 42 βουλευτές που διεκδίκησαν την επανεκλογή τους να διατηρούν τις έδρες τους.
Παρότι σημαντικές φυλές τείνουν να κυριαρχούν στις εκλογές του Κουβέιτ, στις εκλογές του 2016 για πρώτη φορά μικρότερες φυλές επέδειξαν την κυριαρχία τους . Τα μέλη τριών από τις μεγαλύτερες φυλές στο Κουβέιτ - Αϊμάν, Ματράν και Αβαζέμ- κέρδισαν όλα μαζί μόνο 7 έδρες, έναντι 15 που είχαν στις προηγούμενες εκλογές.
Χρυσές Σφαίρες (Πορτογαλία)

Οι Χρυσές Σφαίρες(πορτογαλικά: Globos de Ouro) είναι βραβεία που απονέμονται κάθε χρόνο στην Πορτογαλία από το 1996 από τον τηλεοπτικό σταθμό SIC TV και το περιοδικό Caras που επιβραβεύουν διάφορους τομείς της τέχνης και της ψυχαγωγίας στη χώρα, όπως  το θέατρο, τον αθλητισμό, τον κινηματογράφο, την μόδα και την μουσική.
Ουσουάια

Ιστορία

Οι Όνας (Ona) έφτασαν στην Γη του Πυρός πριν από περίπου 11000 χρόνιακαι κατά την αποικιακή εποχή πρώτος έφτασε ο βρετανός Ρόμπερτ ΦίτζΡόι (Robert FitzRoy) στις 29 Ιανουαρίου 1833 με το παρθενικό ταξίδι του ιστιοφόρου «HMS Beagle». Στο δεύτερο ταξίδι στο πλοίο επέβαινε και ο Δαρβίνος,η παρουσία του οποίου έκανε το «HMS Beagle» ένα από τα διασημότερα πλοία.
Η σύγχρονη Ουσουάια ξεκίνησε σαν οικισμός το 1873 όταν ο αργεντινός πρόεδρος Χούλιο Αργεντίνο Ρόκα (Julio Argentino Roca), στο πρότυπο της Τασμανίας στην Αυστραλία, δημιούργησε μια «ποινική αποικία» με σκοπό την ανάπτυξη του οικισμού σαν πόλη και την κυριαρχία της Αργεντινής στην Γη του Πυρός. Στην δεκαετία του 1880 κυκλοφόρησαν φήμες ότι βρέθηκε χρυσός στην Ουσουάια, γεγονός που βοήθησε στην περαιτέρω εξάπλωση της πόλης αλλά οι φήμες τελικά αποδείχτηκαν ψεύτικες.  
Στο πρώτο μισό του εικοστού αιώνα όλη η πόλη ήταν η περιοχή γύρω από την φυλακή, η οποία φιλοξενούσε κατάδικους με επαναλαμβανόμενα σοβαρά αδικήματα με συνέπεια η απόδραση να είναι ιδιαίτερα δύσκολη. Στην ουσία οι κατάδικοι ήταν «καταναγκασμένοι άποικοι» και εκτός από την πόλη έχτισαν και τον σιδηρόδρομο που εξυπηρετούσε τον οικισμό, σήμερα ένα τουριστικό αξιοθέατο γνωστό ως «Το τρένο στο τέλος του κόσμου».

Γεωγραφία

Η Ουσουάια θεωρείται η νοτιότερη πόλη στον κόσμο παρ' ότι υπάρχει νοτιότερα το Πουέρτο Γουίλιαμς, ένας οικισμός που ανήκει στην Χιλή με 2.000 κάτοικους. Το Πουέρτο Γουίλιαμς αυτοαποκαλείται επίσης η νοτιότερη πόλη στον κόσμο αλλά με 2.000 κάτοικους δεν θεωρείται πόλη ούτε καν από τα κριτήρια που θέτει η ίδια η Χιλιανή κυβέρνηση  και φαίνεται να χάνει την «μάχη» από την Ουσουάια η οποία έχει όλα τα στοιχεία μιας πόλης. Αυτός ο τίτλος φαίνεται τελικά να είναι σημαντικός καθώς έλκει τουρίστες από όλο τον κόσμο και συνεπώς συνεισφέρει στην τοπική οικονομία.

Κλίμα

Η Ουσουάια έχει ένα υποπολικό ωκεάνιο κλίμα με θερμοκρασίες γύρω στον 1,6 °C τον χειμώνα (Ιούλιο) και 10,4 °C το καλοκαίρι (Ιανουάριος). Το ιστορικό χαμηλό είναι −25 °C και το ψηλό 29 °C που έγινε το μήνα Δεκέμβριο (καλοκαίρι στο νότιο ημισφαίριο). Η ιστορικά χαμηλότερη θερμοκρασία που παρατηρήθηκε ποτέ κατά την διάρκεια του καλοκαιριού είναι -6 °C. Κατά μέσο όρο η πόλη έχει 200 μέρες τον χρόνο με βροχή ή χιόνι και πολλές συννεφιασμένες και ομιχλώδεις μέρες.

Οικονομία-Μεταφορές

Η οικονομία της πόλης βασίζεται κυρίως στην αλιεία, φυσικό αέριο, πετρέλαιο, εκτροφή πρόβατων και οικοτουρισμό. 
Στην πόλη βρίσκεται το διεθνές αεροδρόμιο της Ουσουάια (ΙΑΤΑ: USH) (Ushuaia – Malvinas Argentinas International Airport) με πτήσεις προς Μπουένος Άιρες και Σαντιάγο. 
Το λιμάνι της Ουσουάια εκτός από τουριστικός προορισμός είναι και το βασικό σημείο απόπλου για επιστημονικές περιηγήσεις στην Ανταρκτική και άλλα μέρη του Νότιου Ωκεανού.
Στο εθνικό πάρκο της Γης του Πυρός καταλήγει ο Παναμερικανικός Αυτοκινητόδρομος που συνδέει οδικώς την Ουσουάια με την υπόλοιπη Λατινική Αμερική.
Σχέσεις Ελλάδας-Ισπανίας

Ιστορία

Στην αρχαιότητα, τμήματα των μεσογειακών ακτών της Ισπανίας αποικίστηκαν από Έλληνες (Εμπόριο και Ρόζες στην Καταλονία και πιθανώς Σαγούντο και Ντένια κοντά στη Βαλένθια). Στα τέλη του Μεσαίωνα, τμήματα της Ελλάδας ήταν υπό την Αραγωνική κυριαρχία (το Δουκάτο των Αθηνών και το Δουκάτο Νέων Πατρών). Ο Αναγεννησιακός ζωγράφος Δομήνικος Θεοτοκόπουλος (γνωστός ως El Greco) ήταν ελληνικής καταγωγής, όπως και η βασίλισσα Σοφία της Ισπανίας. Ένας άλλος πολιτιστικός δεσμός μεταξύ των δύο χωρών είναι η Εβραϊκή κοινότητα των Σεφαρδίτων της Ελλάδας, ιδιαίτερα οι Εβραίοι της Θεσσαλονίκης, οι οποίοι παραδοσιακά μιλούσαν ισπανοεβραϊκά. Και οι δύο χώρες είναι οι πόρτες της Ευρώπης και μοιράζονται τον ίδιο Ελληνολατινικό ή Μεσογειακό πολιτισμό, μαζί με την Ιταλία και την Πορτογαλία.
Διαγωνισμός Τραγουδιού Turkvision

Ο Διαγωνισμός Τραγουδιού Turkvision (TSC, τουρκικά: Türkvizyon Şarkı Yarışması), επίσης γνωστός ως Διαγωνισμός Τραγουδιού Türkvizyon, ήταν ένας ετήσιος διαγωνισμός τραγουδιού που δημιουργήθηκε από το τουρκικό μουσικό κανάλι TMB TV, εμπνευσμένο από τη μορφή του διαγωνισμού τραγουδιού της Eurovision. Η πρώτη έκδοση πραγματοποιήθηκε στο Εσκίσεχιρ της Τουρκίας. Ο ημιτελικός πραγματοποιήθηκε στις 19 Δεκεμβρίου 2013, με το μεγάλο τελικό να πραγματοποιείται στις 21 Δεκεμβρίου 2013. Χώρες και περιφέρειες όπου ομιλούνται τα τουρκικά και είναι τουρκικής καταγωγής ήταν επιλέξιμες για συμμετοχή στο διαγωνισμό τραγουδιού. Ο διαγωνισμός διεξήχθη για τελευταία φορά στις 19 Δεκεμβρίου 2015 και δεν έχει πραγματοποιηθεί από τότε.

Μορφή

Η Turkvision ήταν ένας ετήσιος διαγωνισμός τραγουδιού που δημιουργήθηκε από την TÜRKSOY σε συνεργασία με το τουρκικό μουσικό κανάλι TMB TV. Με βάση την παρόμοια μορφή του διαγωνισμού τραγουδιού της Eurovision, η Turkvision επικεντρώθηκε κυρίως στις συμμετέχουσες τουρκικές χώρες και περιφέρειες. Οι συμμετέχουσες χώρες και περιφέρειες έπρεπε να συμμετάσχουν στον ημιτελικό. Ένας κριτής από κάθε έθνος απονέμει μεταξύ 1 και 10 βαθμών για κάθε χώρα, εκτός από τη δική του. Ένας αριθμός από 12 έως 15 εθνών προκρίνονται για τον Μεγάλο Τελικό, όπου η κριτική επιτροπή καθορίζει τον νικητή. Η TÜRKSOY δήλωσε ότι η τηλεψηφοφορία θα εισαχθεί στο μέλλον, αλλά ποτέ δεν συνέβη. Σε αντίθεση με τον Διαγωνισμό Τραγουδιού Eurovision, όπου η νικήτρια χώρα διοργανώνει τη διοργάνωση του επόμενου έτους, ο Διαγωνισμός Τραγουδιού Turkvision φιλοξενείται στη χώρα ή στην περιοχή που φιλοξενεί επίσης την Πολιτιστική Πρωτεύουσα της Τουρκίας.
Αυτοκινητάμαξα σειράς 621 ΟΣΕ

Διαδρομή

Η αυτοκινητάμαξα σειράς 621 χρησιμοποιείται σαν προαστακή σε Θεσσαλονίκη και Περιφέρεια στην γραμμή 2 , σε υπεραστικές αμαξοστοιχίες στις γραμμή Θεσσαλονίκης-Φλωρίνης/Κοζάνης και Παλαιοφαρσάλου-Καλαμπάκας και σε τοπικές αμαξοστοιχίες στη γραμμή Αλεξανδρούπολης-Δικαίων και Λαρίσης-Βόλου.

Ιστορικό

Ο ΟΣΕ παρίγγειλε νέες αυτοκινητάμαξες MAN2000. Παραδόθηκαν το 2006 και είναι ένα μοντέλο που αποτελεί προϊόν των Siemens-MAN-Ελληνικά Ναυπηγεία. Αρχικά, ήταν και στις γραμμές του Προαστιακού της Αθήνας, αλλά με την σταδιακή ηλεκτροδότηση, μετακινήθηκε στις γραμμές που αναφέρονται στην ενότητα "Διαδρομή".
Τελικός κυπέλλου Ισπανίας 2012

1ο ημίχρονο

3'  Πέδρο Ροντρίγκεθ
16' Σουτ Λιονέλ Μέσι
18' Σουτ  Τσάβι Ερνάντεθ
20'   Λιονέλ Μέσι
24'   Πέδρο Ροντρίγκεθ
27' Σούτ  Μαρκέλ Σουσαέτα
42'   Άντονι Ιραόλα
44' Σουτ  Μαρκέλ Σουσαέτα
ΤΕΛΟΣ ΠΡΩΤΟ ΗΜΙΧΡΟΝΟ
377 Καμπανία

Φυσικά χαρακτηριστικά

Η διάμετρος της Καμπανίας υπολογίσθηκε σε 91 ως 94 χιλιόμετρα (από δεδομένα του IRAS), ενώ η μάζα της εκτιμάται σε 790 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι D, ενώ το άλβεδό της είναι 0,059 (από δεδομένα του IRAS). Η Καμπανία περιστρέφεται γύρω από τον εαυτό της μία φορά κάθε 8 ώρες και 30,4 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.
Πέτρος Δενόρες

Βιογραφικά στοιχεία

Πατέρας του ήταν ο Ιάσωνας. Ήταν άνδρας των γραμμάτων. Διετέλεσε γραμματέας διαφόρων καρδιναλίων. Έζησε στην Βενετία μέχρι που σκότωσε κάποιον Ενετό ευγενή σε μονομαχία και εξορίστηκε.

Συγγράμματα

Αποθανών εγκατέλειψε πολλά ποιήματα χειρόγραφα, μεταξύ των οποίων διαμνημονεύεται ο βίος του Παύλου Δ’.
Κωνσταντίνος Παλαιολόγος (γιος Ανδρόνικου)

Βιογραφία

Ήταν γιος του Ανδρόνικου μεγάλου δομεστίκου (αρχιστρατήγου) της Νίκαιας και της δεύτερης συζύγου του.
Το 1259 ο αδελφός του Μιχαήλ Η΄ του απένειμε τον τίτλο του καίσαρος και το επόμενο έτος τον τίτλο του σεβαστοκράτορος. Το 1261 ανακτήθηκε η Κωνσταντινούπολη. Ήταν διοικητής των Ρωμαϊκών στρατευμάτων στην εκστρατεία εναντίον του πριγκιπάτου της Αχαΐας στη μάχη της Πρινίτσας ηττήθηκε. Είχε ήδη φύγει από την περιοχή το 1263/64, όταν έγινε η μάχη στο Μακρυπλάγι. 
Αργότερα έγινε μοναχός με το όνομα Καλλίνικος και απεβίωσε το 1271.
Φρούριο Καλέτο

Το Φρούριο Καλέτο (βουλγαρικά : Крепост Калето) είναι κάστρο, ερειπωμένο σήμερα, στη Βουλγαρία. Βρίσκεται κοντά στο χωριό Κοσνίτσα του Δήμου Σμόλιαν, σε υψόμετρο 1006 μέτρα στην κορυφή λόφου. 
Το κάστρο χτίστηκε το 5ο αιώνα από τους Βυζαντινούς και τον 6ο αιώνα αναφέρεται κατεστραμμένο, μετά από πολλά χρόνια επισκευάστηκε και κατοικήθηκε πάλι. Χρησιμοποιήθηκε για τον έλεγχο και ασφάλεια του δρόμου που διέσχιζε την κοιλάδα του ποταμού Άρδα, αλλά και την προστασία των κατοίκων των γειτονικών χωριών. Πιστεύεται ότι στέγαzε την φρουρά με τις οικογένειες τους. Το κάστρο σχετίζεται την Άννα της Σαβοΐας που το δώρησε μαζί με άλλα στον Βούλγαρο τσάρο Ιβάν Αλεξάντερ για την βοήθεια του εναντίον του Ιωάννη Καντακουζηνού διεκδικητή του Βυζαντινού θρόνου.
Σήμερα σώζεται τμήμα του βόρειου τείχους μήκους 47 μέτρων, και του δυτικού τείχους μήκους 38 μέτρων. Η κεντρική πύλη του ήταν σε σπήλαιο που και σήμερα αν και κατεστραμμένη το σπήλαιο είναι η μόνο πρόσβαση σε αυτό. Τα τείχη είχαν πάχος 1.70 έως 1.80 μέτρα. Στο κάστρο έχουν βρεθεί ερείπια ναού της αρχαιότητας. 
Από το 1955 αποτελεί μνημείο πολιτιστικής κληρονομιάς της Βουλγαρίας.